**Zalaszentgrót Város Önkormányzata Képviselő-testületének 14/2023. (VI. 30.) önkormányzati rendelete**

**a Szervezeti és Működési Szabályzatáról szóló 25/2014. (XI. 28.) önkormányzati rendeletének módosításáról**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdésének a) és d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a Szervezeti és Működési Szabályzatáról szóló 25/2014. (XI. 28.) önkormányzati rendelet módosításáról a következőket rendeli el:

**1. §**

(1) A Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014 (XI. 28.) önkormányzati rendelet 48. § (3) bekezdés a) pont aa) alpontja helyébe a következő rendelkezés lép:

*(A Szociális és Humán Ügyek Bizottságának feladat- és hatáskörei:   
A képviselő-testülettől átruházott feladat- és hatáskörök:)*

„*aa)* nevelési-oktatási intézmény szervezeti és működési szabályzatának, valamint nevelési, minőségirányítási programjának, pedagógiai programjának és módosításának jóváhagyása, illetve véleményezése,”

(2) A Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014 (XI. 28.) önkormányzati rendelet 48. § (3) bekezdés b) pont ba) alpontja helyébe a következő rendelkezés lép:

*(A Szociális és Humán Ügyek Bizottságának feladat- és hatáskörei:   
Egyéb feladat- és hatáskörök:)*

„*ba)* elemzi és figyelemmel kíséri a városban működő nevelési-oktatási intézmények munkáját,”

**2. §**

A Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014 (XI. 28.) önkormányzati rendelet 48/A. § (5) bekezdés c) pontja helyébe a következő rendelkezés lép:

*(A városi és városrészi rendezvények összehangolásának felügyeletéért felelős tanácsnok az alábbi feladatok koordinálását látja el, és figyelemmel kíséri a feladatkörével összefüggő döntések végrehajtását:)*

„*c)* együttműködés a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság vezetőjével, valamint a Városmarketing Iroda munkatársaival a városi és városrészi rendezvények megszervezésében,”

**3. §**

A Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014 (XI. 28.) önkormányzati rendelet 3. függeléke helyébe az 1. melléklet lép.

**4. §**

Ez a rendelet 2023. július 1-jén lép hatályba, és 2023. július 2-án hatályát veszti.

**Baracskai József** **Dr. Simon Beáta**

polgármester jegyző

A rendelet 2023. június 30. napján kihirdetésre került.

**Dr. Simon Beáta**

jegyző

*1. melléklet a 14/2023. (VI. 30.) önkormányzati rendelethez*

„*3. függelék*

a Szervezeti és Működési Szabályzatról szóló 25/2014. (XI. 28.) önkormányzati rendelethez

***Önkormányzat által fenntartott intézmények***”

|  |  |
| --- | --- |
| Zalaszentgróti Napköziotthonos Óvoda-Bölcsőde | Zalaszentgrót, Batthyány u. 28. |
| Városi Önkormányzat Egészségügyi Központja | Zalaszentgrót, Dózsa Gy. u. 5. |

Végső előterjesztői indokolás

**Általános indokolás**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: 1997. évi CXL. törvény) 64.§ (1) bekezdése – összhangban a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 7. pontjában foglalt rendelkezéssel – a települési önkormányzat kötelező feladataként határozza meg a települési könyvtári ellátás biztosítását, valamint az 1997. évi CXL. törvény 76.§ (1) bekezdése alapján – a nyilvános könyvtári ellátás mellett – szintén kötelező települési önkormányzati feladat a helyi közművelődési tevékenység támogatása. Az 1997. évi CXL. törvény 64.§ (2) bekezdése alapján a nyilvános könyvtári ellátás biztosítása nyilvános könyvtár fenntartásával, vagy megyei hatókörű városi könyvtár szolgáltatásainak igénybevételével teljesíti, ugyanakkor 1997. évi CXL. törvény 64. § (2a) bekezdése lehetőséget teremt arra, hogy a nyilvános könyvtár fenntartását és működtetését a települési önkormányzat a helyi önkormányzat 100%-os tulajdonában álló nonprofit gazdasági társaság útján is elláthatja. A jogszabályban biztosított lehetőség alapján Zalaszentgrót Város Önkormányzata Képviselő-testülete a 2023. március 29. napján tartott ülésen hozott 40/2023. (III. 29.) számú képviselő-testületi határozatában elvi egyetértését fejezte ki az által fenntartott Városi Könyvtár és Művelődési-Felnőttképzési Központ által biztosított feladatellátás nonprofit gazdasági társasági formába történő kiszervezéshez. Az átszervezés következő lépéseként – Zalaszentgrót Város Önkormányzata Képviselő-testületének 56/2023. (IV.27.) számú határozatára tekintettel – szükséges feladatellátás jogi kereteit szabályozó közművelődési megállapodás megkötése. A fenti feladatok ellátása az étszervezést megelőzően az Önkormányzat által fenntartott intézmény útján valósult meg, így a feladatellátással kapcsolatos változást a szervezeti és működési szabályzatról szóló rendelet vonatkozó rendelkezéseiben is szükséges átvezetni.

**Részletes indokolás**

**1. §-hoz**

A rendelet 1.§-a Szociális és Humán Ügyek Bizottságának átruházott és egyéb feladat-és hatásköreiben az átszervezésre tekintettel bekövetkezett változását tartalmazza.

**2.§-hoz**

A rendelet 2.§-a a városi és városrészi rendezvények összehangolásának felügyeletéért felelős tanácsnok feladatainak módosítását tartalmazza az átszervezésre tekintettel.

**3.§-hoz**

A rendelet 3.§-a rendelet az önkormányzat által fenntartott intézményeket tartalmazó 3.  függelékének újraszabályozásáról rendelkezik a közművelődési intézmény megszüntetésére tekintettel.

**4.§-hoz**

A rendelet 4.§-a a rendelet hatályba lépéséről és annak hatályon kívül helyezéséről rendelkezik.